**SUSITARIMAS DĖL PROJEKTO „VANDENS TIEKIMO IR NUOTEKŲ TVARKYMO INFRASTRUKTŪROS PLĖTRA IR REKONSTRUKCIJA MOLĖTŲ RAJONE (II ETAPAS)“ JUNGTINĖS VEIKLOS (PARTNERYSTĖS) 2018 M. SPALIO 29 D. SUTARTIES NR. A14-509 PAKEITIMO**

2023 m. liepos d. Nr. A-

Molėtai

UAB „Molėtų vanduo“ (toliau – Projekto vykdytojas), atstovaujama direktoriaus Gintauto Maniušio, veikiančio pagal UAB „Molėtų vanduo“ įstatus ir Molėtų rajono savivaldybės administracija (toliau – Projekto partneris), atstovaujama administracijos direktoriaus Sigito Žvinio, veikiančio pagal Molėtų rajono savivaldybės administracijos nuostatus, vadovaudamiesi projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas)“ jungtinės veiklos (partnerystės) 2018 m. spalio 29 d. sutarties Nr. A14-509 (toliau – Sutartis) 43, 44 punktais, Utenos regiono plėtros tarybos kolegijos 2023 m. birželio 30 d. sprendimu Nr. KS(T)-17 „Dėl Utenos regiono plėtros tarybos 2016 m. birželio 8 d. sprendimo Nr. 51/7S-17 „Dėl Lietuvos Respublikos aplinkos ministerijos 2014–2020 metų Europos Sąjungos fondų investicijų veiksmų programos „Priemonės Nr. 05.3.2-APVA-R-014 „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ iš Europos Sąjungos struktūrinių fondų lėšų siūlomų bendrai finansuoti Utenos regiono projektų sąrašo patvirtinimo“ pakeitimo“, Molėtų rajono savivaldybės tarybos 2023-07-27 sprendimu Nr. B1-........ „Dėl pritarimo jungtinės veiklos (partnerystės) sutarties pakeitimui“ susitaria:

1. Papildyti Sutartį 2.6 punktu ir jį išdėstyti taip:

„2.6. „Naujų vandens tiekimo ir buitinių nuotekų tinklų tiesimas Molėtų mieste (Serbentų g. ir Slyvų g. );“

2. Pakeisti Sutarties 3.1 punktą ir jį išdėstyti taip:

„3.1. gyventojai, kuriems teikiamos paslaugos naujai pastatytais nuotekų surinkimo tinklais (rodiklio kodas – P. N. 053) – 217 vnt.;“

3. Pakeisti Sutarties 3.2 punktą ir jį išdėstyti taip:

„3.2. gyventojai, kuriems teikiamos vandens tiekimo paslaugos naujai pastatytais geriamojo vandens tiekimo tinklais (rodiklio kodas – P. N. 050) – 126 vnt.;“

4. Pakeisti Sutarties 12.2 punktą ir jį išdėstyti taip:

„12.2. prisidėti prie projekto finansavimo iki 55 proc. tinkamų finansuoti projekto išlaidų nuo projektui skirtos Europos Sąjungos struktūrinių fondų lėšų sumos;“

5. Pakeisti Sutarties 14 punktą ir jį išdėstyti taip:

„14. Projekto biudžete numatyta didžiausia Projekto tinkamų finansuoti išlaidų suma –

1 300 773,27 Eur (vienas milijonas trys šimtai tūkstančių septyni šimtai septyniasdešimt trys eurai 27 centai). Po finansavimo sutarties pakeitimo papildomu susitarimu prie šios Sutarties bus nustatyta tiksli Projekto tinkamų finansuoti išlaidų suma.“

6. Šis Susitarimas yra neatskiriama Sutarties dalis.

7. Šis Susitarimas įsigalioja nuo jo pasirašymo dienos.

8. Susitarimas sudarytas 2 (dviem) egzemplioriais, turinčiais vienodą teisinę galią, po vieną kiekvienai Šaliai.

9. Šalių parašai:

Molėtų r. savivaldybės administracija UAB „Molėtų vanduo“

direktorius direktorius

Sigitas Žvinys Gintautas Maniušis